armvectores/hy_wikipedia_2023 huggingface dataset:
Տիտոսե

Տիտոսե (ճապ.՝ 千歳市 Chitose-shi), քաղաք Ճապոնիայում՝ Հոկայդո պրեֆեկտուրայի Իսիկարի ենթապրեֆեկտուրայում։ Այստեղ է գտնվում Նոր Տիտոսի միջազգային օդանավակայանը, որը խոշորագույնն է Հոկայդո պրեֆեկտուրայում։
2017 թվականի մայիսի 1-ի համաձայն՝ քաղաքի բնակչությունը կազմում է 96 580, իսկ բնակչության խտությունը՝ 155 մարդ/կմ2։ Քաղաքը հիմնադրվել է 1958 թվականի հուլիսի 1-ին։


== Պատմություն ==
1880՝ հիմնադրվել է Տիտոսե գյուղը։
1897՝ Էնիվա գյուղը անջատվում է Տիտոսեից
1915՝ Տիտոսեն դառնում է երկրորդ կարգի մունիցիպալիտետ
1939՝ Տիտոսեն դառնում է առաջին կարգի մունիցիպալիտետ
1942՝ Տիտոսեն ստանում է ավանի կարգավիճակ
Երկրորդ համաշխարհայինից հետո՝ քաղաքում բացվել է ԱՄՆ օդային ուժերի ռազմակայան
1958 թվականի հուլիսի 1՝ Տիտոսեն ստանում է քաղաքի կարգավիճակ


== Կլիմա ==


== Քույր քաղաքներ ==
 Անքորեջ, Միացյալ Նահանգներ (1968 թվականից)
 Իբուսուկի, Ճապոնիա (1994 թվականից)
 Կոնսբերգ, Նորվեգիա (1988 թվականից)
 Չանչուն, Գիրին, Չինաստան (2004 թվականից)


== Ծանոթագրություններ ==


== Արտաքին հղումներ ==
Քաղաքի պաշտոնական կայք (ճապոներեն)
Անդրիուս Պոյավիս

Անդրիուս Պոյավիս (Andrius Pojavis), լիտվացի երգիչ, երգահան։


== Եվրատեսիլ 2013 ==
2012 թվականի դեկտեմբերի 20-ին Անդրիուսը Something երգով հաղթել է Լիտվայի ազգային ընտրությունում և 2013 թվականի մայիսին ներկայացրել է Լիտվան Եվրատեսիլ 2013 երգի մրցույթում և եզրափակիչ փուլում զբաղեցրել է 22-րդ հորիզոնականը։


== Ծանոթագրություններ ==
Ֆիլիպ Ֆորտունատով

Ֆիլիպ Ֆորտունատով (ռուս.՝ Фили́пп Фёдорович Фортуна́тов; հունվարի 2 (14), 1848, Վոլոգդա, Ռուսական կայսրություն - սեպտեմբերի 20 (հոկտեմբերի 3), 1914, Կոսալմա (գյուղ, Պրիօնեժսկի շրջան), Shuyskoye rural settlement, Պրիօնեժսկի շրջան), ռուս լեզվաբան, հնդեվրոպաբան, սլավոնագետ, հնագրագետ, հնչյունաբանության և շեշտաբանության մասնագետ։ Մոսկվայի համալսարանի դոկտոր պրոֆեսոր (1884–1902), Պետերբուրգի ԳԱ ակադեմիկոս (1898), Մոսկվայի լեզվաբանական դպրոցի հիմնադիրը։
Զբաղվել է հին սլավոներեն գրչության ու գրավոր հուշարձանների ուսումնասիրությամբ և հրատարակությամբ, վարել հունարենի, հայերենի, գոթերենի, լիտվերենի դասընթացներ։ Աշխատությունների զգալի մասը նվիրված է հնդեվրոպական լեզուների հնչյունաբանությանը։
Ունի հետաքրքիր դիտողություններ հայերենի հոլովական վերջավորությունների և բայական որոշ ձևերի ծագման մասին։ Ֆորտունատովի հետազոտական սկզբունքները և հնդեվրոպաբանական աշխատությունները նպաստել են հայերենի համեմատական քերականության որոշ հարցերի լուծմանը։


== Երկեր ==
Избр․ труды, т․ 1-2, М-, 1956–57․
О происхождении глаголицы. СПб., 1903.


== Ծանոթագրություններ ==


== Գրականություն ==
Шахматов А․ А․, Ф․ Ф․ Фортунатов․ Некролог, «Изв․ императорской АН», 1914, 6 сер․, т․ 8, № 14;
Петерсон М․ Н․, Фортунатов и Московская лингвистическая школа», Уч․ зап․ МГУ», 1946, в․


== Արտաքին հղումներ ==
Выдающиеся люди Вологодского края: Филипп Фёдорович Фортунатов
«ИС «Архивы РАН». Фортунатов Филипп Федорович»։ Վերցված է 2016-04-11
Պորվենիր (Ուրուգվայ)

Անվան այլ կիրառումների համար տե՛ս՝ Պորվենիր (այլ կիրառումներ)Պորվենիր (իսպ.՝ Porvenir), բնակավայր Ուրուգվայի հարավարևելյան մասում, Պայսանդու դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 1159 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==
Աստերոիդների ցանկ (273401-273500)

Աստերոիդների ցանկ (273301-273400)  • Աստերոիդների ցանկ  • Աստերոիդների ցանկ (273501-273600)
 Աստերոիդների ցանկ (273301-273400)  • Աստերոիդների ցանկ  • Աստերոիդների ցանկ (273501-273600)
Ակակի Չխենկելի

Ակակի Չխենկելի (վրաց.՝ აკაკი ჩხენკელი, մայիսի 19, 1874(1874-05-19), Խոնի, Իմերեթի մարզ, Վրաստան - հունվարի 5, 1959(1959-01-05), Փարիզ), վրացի մարքսիստ քաղաքական գործիչ և հրապարակախոս, ով եղել է Ռուսաստանի և Վրաստանի մենշևիկյան շարժման առաջնորդներից մեկը։


== Կենսագրություն ==
Ակակի Չխենկելին ծնվել է 1874 թվականին Ցարական Ռուսաստանի մաս կազմող Վրաստանի Խոն քաղաքում՝ ազնվականական ընտանիքում։
Վրաստանում կրթություն ստանալուց հետո Ակակին սովորել է նաև Կիևում, Բեռլինում և Լոնդոնում՝ ստանալով իրավաբանի և էպոսագետի մասնագիտական որակավորում։ 1898 թվականին Ակակի Չխենկելին միացել է Վրաստանի սոցիալ-դեմոկրատական շարժմանը։ 1903 թվականից հարել է վրաց մենշևիկյան խմբակցությանը։
1903 թվականին ներգրավվել է Ռուսական հեղափոխության գործողությունների մեջ, որի արդյունքում ձերբակալվել է։ Ընտրվել է, որպես չորրորդ պետական դումայի պատգամավոր։ Նիստերի ժամանակ նա նշել է, որ կողմնակից է Ռուսական կայսրության տարածքում ապրող ժողովուրդների ազգային ինքնորոշման խնդրի լուծմանը։
1917 թվականին աշխատել է, որպես Անդրկովկասի սեյմի ներքին գործերի կոմիսար։ 1917 թվականի հունիսին դարձել է համառուսական կենտրոնական գործադիր կոմիտեի անդամ։
1918 թվականի փետրվարի 14-ին Ակակին դառնում է հայ-ադրբեջանա-վրացական Անդրկովկասյան Դեմոկրատական ​​Ֆեդերատիվ Հանրապետության արտգործնախարարության պետի տեղակալը։ Վրաստանի Դեմոկրատական Հանրապետության անկախացումից հետո Չխենկելի Ակակին ստանձնել է արտաքին գործերի նախարարի պաշտոնը։
Վերջինս մնացել է այդ պաշտոնում մինչև 1918 թվականի նոյեմբերը, երբ նա իր պաշտոնը զիջեց Եվգենի Գեգեկկորիին։ 1919 թվականին ընտրվել է Վրաստանի սահմանադիր ժողովի անդամ։ Վրաստանի խորհրդայնացումից և սոցիալիստական Վրաստանի հռչակումից հետո Ակակին տեղափոխվել է Ֆրանսիա՝ Փարիզ, որտեղ էլ 1959 թվականին մահացել է։


== Տես նաև ==
Մենշևիկներ


== Ծանոթագրություններ ==
Ադրբեջանի պետական թատրոնի թանգարան

Ադրբեջանի պետական թատերական թանգարան (ադրբ.՝ Azərbaycan dövlət teatr muzeyi), Ադրբեջանական թատրոնի թանգարան․ Ջաֆար Ջաբարլիի անվան Ադրբեջանի պետական թատրոնի թանգարանն Ադրբեջանում առաջին թանգարանն է, նվիրված Ադրբեջանի թատրոնի պատմությանը։ Հիմնադրվել է 1934 թվականին և այժմ գտնվում է Ադրբեջանի մայրաքաղաք Բաքվում։


== Պատմություն ==
Թանգարանը հիմնադրվել է 1934 թվականին։ Թանգարանի հիմնադիրն ու առաջին տնօրենը Աղա Քերիմ Շարիֆովն էր։ Թանգարանը գտնվում է Թանգարանային կենտրոնի շենքում։ Սկզբում թանգարանը գտնվում էր Ադրբեջանի դրամատիկական թատրոնի շենքում։
1934 թ. Նոյեմբերի 25-ին տեղի ունեցավ թանգարանի բացումը։ Բացման արարողությանը ներկա էին հայտնի նկարիչ Բյուլ-բյուլը, Շովկաթ Շեքեթ Մամեդովան և Հուսեյգունու Սարաբսկին։ 1935 թվականին թանգարանը անունով է կոչվել Ջաֆար Ջաբարլին։
1963 թվականին Ադրբեջանի պետական թատրոնի թանգարանը վերացվեց։
1968 թվականին Ադրբեջանի Հանրապետության Կառավարությունը որոշում է ընդունել ստեղծել Ադրբեջանի պետական թատրոնի թանգարան։
1991 թ. ամենանշանավոր էր Ադրբեջանի պետական թատրոնի թանգարանի պատմության մեջ։ Մասնաճյուղը Մոսկվայի թանգարանը Լենինի անվան տեղափոխվել է Ադրբեջանի Հանրապետության Մշակույթի և Զբոսաշրջության նախարարություն, որտեղ ստեղծվել է թանգարանային կենտրոն։ Այս կերպ, ստեղծվել է ադրբեջանական թատրոնի պատմության հարուստ ցուցադրություն։


== Ցուցահանդես ==
Թանգարանի հավաքածուն պարունակում է 135.000 ցուցանմուշ։ Թանգարանի հավաքածուն բաղկացած է տարբեր ցուցանմուշներից, ռեժիսորի, դերասանների և դրամատուրգների ձեռագրերից, լուսանկարներից և նեգատիվներից։ Թանգարանը ունի հավաքածու, որն արտացոլում է Ադրբեջանի թատրոնի պատմությունը։ Այցողները կարող են տեսնել առաջին թատերական ներկայացման պաստառը, որը ելույթ ունեցավ Միրզա Ֆաթալի Ախունդովի «Լենքորանի խանության վեզիրը» (1873) կոմեդիայի հիման վրա, ինչպես նաև պրեմիերան, արևելքում առաջին օպերան «Լեյլի և Մեջնուն»-ի։


== Տես նաև ==
Բաքվի ժամանակակից արվեստի թանգարան
Ադրբեջանի պատմության թանգարան (Բաքու)
Նիզամի Գյանջևիի անվան ադրբեջանական գրականության թանգարան
Ադրբեջանի արվեստի ազգային թանգարան


== Ծանոթագրություններ ==
Կարլոս Աուգուստո Լեոն

Կարլոս Աուգուստո Լեոն (Carlos Augusto León, հոկտեմբերի 20, 1914(1914-10-20), Կարակաս, Վենեսուելա - մայիսի 13, 1997(1997-05-13), Կարակաս, Վենեսուելա), վենեսուելացի բանաստեղծ։


== Կենսագրություն ==
1936 թվականին Վենեսուելայի կենտրոնական համալսարանը ֆիզիկայի և մաթեմատիկայի բնագավառում նրան շնորհում է դոկտորի կոչում։ Նաև Մանկավարժության ազգային ինստիտուտի կողմից որակվում է պատմության և աշխարհագրության դասախոս և հինգ տարի դասավանդում է Կարակասի Անդրես Բելլոյի անվան լիցեյում։ Կյանքի վերջին քսան տարում եղել է Վենեսուելայի կենտրոնական համալսարանի ժամանակակից գրականության պրոֆեսոր։ Կյանքի երկրորդ կեսում սկսում է գրել բանաստեղծություններ, ակտիվորեն զբաղվում է քաղաքականությամբ և իր աջակցությունն է հայտնում սոցիալապես անապահով խավերին։ Գեներալ Մարկոս Պերես Խիմենեսի դիկտատուրայի ժամանակ բանտարկվում է, ապա երկար ժամանակով աքսորվում։
Տպագրվել սկսել է 1930 թվականից։ Առաջին ժողովածուն՝ «Կենդանի քայլեր», լույս է տեսել 1940 թվականին։


== Կարլոս Աուգուստո Լեոնը հայերեն ==
Ես Լենինին եմ երգում։ «Գարուն», 1967, № 4, էջ 4-6։ Ռուսերենից թարգմանեց Հենրիկ Սևանը։


== Ծանոթագրություններ ==
Հարգեյսա

Հարգեյսա (սոմալիերեն՝ Hargeysa, արաբ․՝ هرجيسا‎‎ Hargeisa), ինքնահռչակ Հանրապետություն Սոմալիլենդի մայրաքաղաք և խոշորագույն քաղաք։ Բնակչությունը՝ 760 000 մարդ (2015)։


== Աղբյուրներ ==
Ճապոնիայի հատուկ քաղաքներ

Հատուկ քաղաքներ (ճապ.՝ 特例市 Տոկուրեյ սի) - Ճապոնիայի քաղաքներ, որոնց բնակչություն 200 հազարից ավելի է։ Նրանք հաստատվում են կառավարական կոմիսիայի կողմից Ճապոնիայի «Տեղական ինքնավարության» օրենքի 1-ին պարագրաֆի, 23-րդ բաժնի, 252-րդ հոդվածի և թեկնածու-քաղաքի և պրեֆեկտուրայի խորհրդի համատեղ որոշման հիման վրա։
Հատուկ քաղաքները ստանում են առողջապահության, շրջապատող միջավայրի պահպանման, քաղաքի պլանավորման և զարգացման ոլորտներում պրեֆեկտուրաների լիազորությունները, սակայն այդ ծավալը ավելի քիչ է նրանից, որը ունեն Ճապոնիայի կենտրոնական քաղաքները։


== Հատուկ քաղաքների ցանկ ==
2009 թվականի ապրիլ ամսի դրությամբ Ճապոնիայում կա 41 քաղաք, որը ունի «հատուկի» կարգավիճակ։


== Արտաքին հղումներ ==
«中核市・特例市» (jp)։ Ministry of Internal Affairs and Communications 
«地方自治法第二百五十二条の二十六の三第一項の特例市の指定に関する政令» (jp)։ Ministry of Internal Affairs and Communications։ Արխիվացված է օրիգինալից 2007 թ․ սեպտեմբերի 30-ին 


== Ծանոթագրություններ ==
Լեիսի (Էստոնիայի շրջան)

Լեիսի շրջան (էստ․՝ Leisi vald), շրջան Էստոնիայի Սաարեմաա նահանգում։ Շրջանի կենտրոնն է Լեիսի գյուղական ավանը։


== Բնակչություն ==
2010 թվականի տվյալներով շրջանում բնակվում էին 2137 մարդ։ Բնակչության խտությունը շրջանում կազմում էր 6,14 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
In a World Like This

«In a World Like This» (անգլ. թարգմանաբար՝ «Այս աշխարհում»), ամերիկյան Backstreet Boys խմբի առաջին սինգլը համանուն ստուդիական ալբոմից։ Սինգլը թվային ներբեռնումով հասանելի է 2013 թվականի հունիսի 25-ից։


== Ստեղծման պատմություն ==
2013 թվականի ապրիլին Նիք Քարթերը պատմել է, որ Backstreet Boys-ը ձայնագրել է երգը շվեդ պրոդյուսեր Մաքս Մարտինի հետ, ով խմբի այնպիսի հայտնի երգերի հեղինակն է, ինչպիսիք են՝ «I Want It That Way», «Quit Playing Games (With My Heart)» և «Everybody (Backstreet’s Back)»։ Նա նաև նշել է, որ երգը ալբոմի առաջին սինգլի կոչման գլխավոր թեկնածուներից մեկն է։ 2013 թվականի հունիսի 18-ին պաշտոնապես հայտարարվել է, որ «In a World Like This»-ը կդառնա ալբոմի առաջին սինգլը։ Երգի պրեմիերան կայացել է նույն օրը Նյու Յորքի Z100 ռադիոկայանում։ 2013 թվականի հունիսի 25-ին խումբը համացանցում տեղադրել է երգի տեքստով պաշտոնական տեսահոլովակը։


== Երաժշտական տեսահոլովակ ==
Երաժշտական տեսահոլովակի նկարահանումները տեղի են ունեցել 2013 թվականի հունիսի 21-ին Լոս Անջելեսում։ Տեսահոլովակի ռեժիսորը Դոն Թայլերն է։ Տեսահոլովակի պրեմիերան կայացել է 2013 թվականի հուլիսի 18-ին «Բարի լույս, Ամերիկա» հեռուստաշոուում։ Տեսահոլովակի սցենարը ոգեշնչված է երգի բառերից, որոնք ասում են, որ չնայած շրջապատի դժբախտություններին, սերն օգնում է ամեն ինչ հաղթահարել։ Backstreet Boys-ը երգը կատարում է բլուրների ֆոնի վրա։ Զուգահեռաբար տեսանյութում հղում է արվում ամերիկյան պատմության երեք կարևոր իրադարձություններին։ Սկզբում զույգը հեռուստացույցով դիտում է Լուսնի վրա մարդու վայրէջքը և նշում այս կարևոր պահը միմյանց գրկում։ Մեկ այլ զույգ աջակցում է միմյանց 2001 թվականի սեպտեմբերի 11-ի ահաբեկչությունների մասին ռեպորտաժի ժամանակ։ Վերջում լեսբուհի զույգը ուրախությամբ հեռուստացույցով հետևում է երկու տղամարդկանց հարսանիքին։


== Քննադատական արձագանքներ ==
New York Magazine-ից Ջոդի Ռոզենը երգն անվանել է «շատ լավ»։ Նրա կարծիքով՝ երգն ունի «առույգ» սինթետիկ բիթ և ակորդների «նուրբ» փոփոխություններ։ Երգի բառերը կարող էին ավելի շատ իմաստ ունենալ բնօրինակ շվեդերենով, բայց հիմա դրանք պարզապես անհեթեթություն են, շրջանակ «հիանալի» երաժշտության համար։ Ջոդին նաև հարց է տալիս, թե արդյոք Backstreet Boys-ը կարող է հմայել երիտասարդ հանդիսատեսին՝ բոյբենդերի թիրախային լսարանին, թե նրանց սպասվում է քննադատների սիրելիների «նախանձելի ճակատագիրը»։


== Երգացանկ ==


== Հիթ-շքերթներ և հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Խմբի պաշտոնական կայքը Արխիվացված է Հոկտեմբեր 6, 2009 Wayback Machine-ի միջոցով:(անգլ.)
Ռիվա Վալդոբիա

Ռիվա Վալդոբիա (իտալերեն՝ Riva Valdobbia), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 62 կմ² տարածք։ Բնակչությունը 2008 թվականի տվյալներով 254 մարդ է։ Հեռախոսային կոդը՝ 0163։ Փոստային ինդեքս 13020։ Խտությունը՝ 4 մարդ/կմ²։
Կոմունայի հովանավորն է Սուրբ Միքայել Հրեշտակապետը։ Տոնը նշվում է սեպտեմբերի 29-ին։


== Ժողովրդագրություն ==
Բնակչության աճ.


== Պատկերասրահ ==

		
		


== Տվյալներ ==
Հեռախոսահամար - 0163 91022


== Ծանոթագրություններ ==


== Արտաքին հղումներ ==
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (59601-59700)

Աստերոիդների ցանկ (59501-59600)  • Աստերոիդների ցանկ  • Աստերոիդների ցանկ (59701-59800)
 Աստերոիդների ցանկ (59501-59600)  • Աստերոիդների ցանկ  • Աստերոիդների ցանկ (59701-59800)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
Ալ-Դիմաս

Ալ-Դիմաս (արաբ․՝ الديماس‎‎ հայտնի է նաև Ադ-Դիմաս). քաղաք Սիրիայի Արաբական Հանրապետության հարավ-արևմուտքում՝ Ռիֆ Դիմաշկի մարզում։ Ալ-Կուդսայայի գավառում համանուն շրջանի վարչական կենտրոնն է։


== Բնակչություն ==
Ըստ 2004 թվականի Սիրիայի մարդահամարի տվյալներով քաղաքի բնակչությունն կազմում է 14,574 մարդ։


== Տրանսպորտ ==
Քաղաքացիական ամենամոտ օդանավակայանը գտնվում է մայրաքաղաք Դամասկոսում։ Քաղաքից ոչ հեռու գտնվում է երկաթուղային կայարան, գոյություն ունի ավտոբուսային կապ։


== Ծանոթագրություններ ==
Գյանուտ

Գյանուտ , լեռնագագաթ Զանգեզուրի լեռների հարավային կողմում, Արաքսի ձախակողմյան վտակ Գիլան գետի աջափնյա շրջանում։


== Ծանոթագրություններ ==
Ալկոլեա

Ալկոլեա (անգլ.՝ Alcolea), մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալպուխարրա-Ալմերենսե շրջանում։ Տարածքը կազմում է 67 կմ²։ Բնակչությունը` 957 մարդ (2007 թվականի տվյալներով)։ Պրովինցիայի վարչական կենտրոնից գտնվում է 68 կմ հեռավորության վրա։


== Ժողովրդագրություն ==


== Պատկերասրահ ==

		
		
		
		
		
		
		


== Արտաքին հղումներ ==
Alcolea Archived 2007-09-29 at the Wayback Machine.
Alcolea Archived 2006-08-03 at the Wayback Machine.
[1]
Օլուստվեռե

Օլուստվեռե (էստ․՝ Olustvere), գյուղական ավան Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղական ավանում բնակվում էր 469 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Աստերոիդների ցանկ (3601-3700)

Աստերոիդների ցանկ (3501-3600)  • Աստերոիդների ցանկ  • Աստերոիդների ցանկ (3701-3800)
 Աստերոիդների ցանկ (3501-3600)  • Աստերոիդների ցանկ  • Աստերոիդների ցանկ (3701-3800)


== Աղբյուր ==
«Discovery Circumstances: Numbered Minor Planets (1)-(5000)»։ www.minorplanetcenter.net
Լիվինգստոնի ջրվեժներ

Լիվինգստոնի ջրվեժներ, սահանքներ և ջրվեժներ (ավելի քան 30) Աֆրիկայի Կոնգո գետի ստորին հոսանքում, Կինշասա քաղաքից ներքև։ Սահանքավոր հատվածի երկարությունը 360 կմ է, անկումը՝ 220 մ։


== Անվանում ==
Կոչվել է ի պատիվ Կենտրոնական Աֆրիկայի առաջին եվրոպացի հետազոտող, անգլիացի ճանապարհորրդ Դավիթ Լիվինգստոնի։


== Ծանոթագրություններ ==
Սեպուհ Թումյան

Սեպուհ Ջհանգիրի Թումյան (հունվարի 17, 1921(1921-01-17), Ղազվին, Իրան - ապրիլի 5, 1993(1993-04-05), Փարիզ, թաղված է Երևանում), հայ բժիշկ, վնասվածքաբան-օրթոպեդ։ Բժշկական գիտությունների դոկտոր (1963), պրոֆեսոր (1973)։ Երևանի բժշկական ինստիտուտի վնասվածքաբանության, օրթոպեդիայի և ռազմադաշտային վիրաբուժության ամբիոնի հիմնադիր-վարիչ (1971-1982): Մոսկվայի Նիկոլայ Բլոխինի անվան ուռուցքաբանական գիտական կենտրոնի ավագ գիտաշխատող։
ՀՀ առողջապահության նախարարության գլխավոր վնասվածքաբան-օրթոպեդ (1965-1989):
Երևանի գլխավոր վնասվածքաբան-օրթոպեդ (1989-1993):
Մոսկվայի Նիկոլայ Բլոխինի անվան ուռուցքաբանական գիտական կենտրոնի ավագ գիտաշխատող, պրոֆեսոր Գայանե Թումյանի հայրն է։


== Կենսագրություն ==
1939-1942 թվականներին սովորել է Թեհրանի համալսարանի բժշկական ֆակուլտետում։
1946 թվականին ավարտել է Բեյրութի ֆրանսիական համալսարանի բժշկական ֆակուլտետը։
1960-1972 թվականներին՝ Երևանի Վնասվածքաբանության և օրթոպեդիայի գիտահետազոտական ինստիտուտի բաժանմունքի վարիչ, 1971-1979 թվականներին՝ փոխտնօրեն, 1971-1982 թվականներին՝ միաժամանակ, Երևանի բժշկական ինստիտուտի վնասվածքաբանության, օրթոպեդիայի և ռազմադաշտային վիրաբուժության ամբիոնի հիմնադիր-վարիչ։


== Ստեղծագործություններ և ճանաչում ==
Աշխատանքները վերաբերում են կոտրվածքների ժամանակ ոսկրաբեկորների համակցման, սերտաճման, ոսկրածուծի վերականգնողական հատկությունների ուսումնասիրությանը, ոսկրագոյացման գործընթացների վրա քլորոպրենով թունավորումների ազդեցությանը, ճանապարհատրանսպորտային վնասվածքի, դրա հետևանքների և կանխարգելման խնդիրներին։
Ուսումնասիրել է դրսածուռ ծնկի (Ceni Valgum) կլինիկան և բուժումը։ Առաջինը Հայաստանում կատարել է բազկի, նախաբազկի, սրունքի, անրակի կոտրվածքների ներոսկրային համակցում՝ մետաղաձողերի միջոցով։
ՀՀ առողջապահության նախարարության (1965-1989 թվականներ) և Երևանի գլխավոր վնասվածքաբան-օրթոպեդ (1989-1993 թվականներ)։


== Երկեր ==
Թումյան Ս. Ջ., Մետաղե ձողերի կիրառումը ոսկորների կոտրվածքների բուժման ժամանակ, Երևան, 1967։


== Ծանոթագրություններ ==
(98) Իանթե

(98) Իանթե (անգլ.՝ Ianthe), աստերոիդ աստերոիդների հիմնական գոտում։ Հայտնաբերվել է 1868 թվականի ապրիլի 18-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 2,688951 ա. մ., առավելագույնը մոտենում է 2,1886 ա. մ. հեռավորության վրա և հեռանում 3,1893 ա. մ., իսկ Երկրի ուղեծրին Իանթե աստերոիդը նվազագույնը մոտենում է 1,2062 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1610,54 երկրային օրվա ընթացքում, իր ուղեծրով շարժվելով միջինում 0,223527 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,58° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Իանթե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զելա

Զելա, քաղաք պատմական Փոքր Հայքում, իսկ ապա քաղաք Արևմտյան Հայաստանում, Սեբաստիայի վիլայեթի Զելայի գավառակում։ Գտնվում էր Ամասիա քաղաքից հարավ, Իրիս գետի վերին հոսանքում, նրա ձախակողմյան վտակներից մեկի ձախ կողմում, այգեվետ վայրում։ Հանդիսանում էր համանուն գավառակի կենտրոնը։


== Պատմություն ==
Ըստ Ստրաբոնի Զելան կառուցել է Ասորեստանի Շամիրամ թագուհին։ Քաղաքն ունի ամուր դիրք և կառուցված է բարձրադիր բլրի շուրջը, որի վրա գտնվում է միջնաբերդը։
Մթա 47 թվականին Հուլիոս Կեսարը Զելայի մոտ պարտություն մատնեց պոնտական թագավոր Փառնակին՝ ասելով «Եկա, տեսա, հաղթեցի» արդեն թևավոր դարձած նախադասությունը։
Հայերը կոտորվեցին 1915 թվականի Մեծ եղեռնի ժամանակ։ Նրանցից շատ քչերը փրկվեցին։ Ըստ տեղեկությունների ներկայումս քաղաքում ապրում են մոտ 35 հայեր, որոնք մոռացել են իրենց լեզուն և կրոնը։


== Բնակչություն ==
XX դարի սկզբին ուներ  21000 հայ, թուրք, հույն և գնչու բնակիչ, որից 4200-ը հայեր էին։


== Տնտեսություն ==
Բնակչության հիմնական զբաղմունքը բրդյա, բամբակյա և մետաքսյա կտորների արտադրությունն ու երկրագործությունն էր։ Հայտնի էին Զելայի կտավը և մանուսա կոչվող գործվածքը։ Զելայի հայերը նաև զբաղվում էին առևտրով, արհեստագործությամբ և ոսորդությամբ։


== Պատմամշակութային կառույցներ ==
Զելան ուներ Ս. Հակոբ և Ս. Նշան հայկական եկեղեցիներ։ Հնում քաղաքում գտնվել է հայկական Անահիտ աստվածուհու տաճարը։
Քաղաքի արևմտյան կողմում գտնվում է Սիվրիչա բլուրը, որի այգիներում երբեմն-երբեմն հայտնաբերվում են հին շինությունների հետքեր, իսկ հարավային մասում՝ Կազի բաբա, Կյուվերջինլիք բլուրների վրա կան հին գերեզմանների մնացորդներ։ Քաղաքի մոտ է գտնվում նաև Իսմայիլ տետե ուխտավայրը, ուր հաճախում են թե՛ հայերը, թե՛ թուրքերը։


== Կրթություն ==
Քաղաքում գործում էր երկու հայկական վարժարան, որոնցից մեկը կոչվում էր Մեսրոպյան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գրիգոր Հախինյան (այլ կիրառումներ)

Գրիգոր Հախինյան անունը կարող է վերաբերվել.

Գրիգոր Հախինյան (Ախինով), հայազգի ռուսաստանյան տնտեսագետ։
Գրիգոր Հախինյան, հայ երգահան։
Կորյուն Աբգարյան

Կորյուն Աբգարի Աբգարյան (հուլիսի 9, 1952(1952-07-09), Երևան, Հայկական ԽՍՀ, ԽՍՀՄ), հայ ճարտարապետ, նկարիչ, գրաֆիկ, դիզայներ։


== Կենսագրություն ==
Կորյուն Աբգարյանը ծնվել է 1952 թվականին Երևանում։ Սովորել է Երևանի թիվ 10 միջնակարգ դպրոցում, այնուհետև` Երևանի պոլիտեխնիկական ինստիտուտում։ 1977-1992 թվականներին Երևանում կազմակերպել է «Աչքաբաց» մանկական գեղարվեստական ստուդիան։
Մասնակցել է բազմաթիվ ցուցահանդեսների։ Աբգարյանի աշխատանքները գտնվում են Ճապոնիայի, ԱՄՆ-ի, Մեծ Բրիտանիայի, Ֆրանսիայի, Գերմանիայի, Բելգիայի, Ռուսաստանի, Հայաստանի մասնավոր հավաքածուներում։


== Հեղինակային աշխատանքներ ==
«Ժողովրդական արվեստների տուն», Վաղարշապատ
«Կենցաղի տուն», Աշտարակ
«ՌԻՈ» առևտրի և զվարճանքների համալիր (Բոլշայա Չերյոմուշկինսկայա փողոց, Մոսկվա)` համահեղինակ
«Սելիգեր» հյուրանոց (Օստաշկով), վերակառուցման հեղինակ
«Викар» ռեստորան (Լիտովսկայա բուլվար փողոց, տուն 5, Մոսկվա)` գեղարվեստական ձևավորում


== Անդամակցություն ==
ԽՍՀՄ ճարտարապետների միության անդամ (1983)
Մոսկվայի ճարտարապետների միության անդամ (2005)
Հայաստանի ճարտարապետների միության անդամ (2006)


== Ծանոթագրություններ ==
Աստերոիդների ցանկ (210401-210500)

Աստերոիդների ցանկ (210301-210400)  • Աստերոիդների ցանկ  • Աստերոիդների ցանկ (210501-210600)
 Աստերոիդների ցանկ (210301-210400)  • Աստերոիդների ցանկ  • Աստերոիդների ցանկ (210501-210600)
Սերգեյ Բալասանյան (այլ կիրառումներ)

Սերգեյ Բալասանյան անունը կարող է վերաբերել հետևյալ անձանց.

Սերգեյ Իշխանի Բալասանյան (1925-2003), հայ երկրաբան։ Երկրաբանահանքաբանական գիտությունների դոկտոր (1963), պրոֆեսոր (1964)։ ՀԽՍՀ գիտության վաստակավոր գործիչ (1970)։
Սերգեյ Արտեմի Բալասանյան (1902 - 1982), hայ կոմպոզիտոր, մանկավարժ, երաժշտա-հասարակական գործիչ։ ՌՍՖՍՌ ժողովրդական արտիստ (1978)։
Սերգեյ Յուրիի Բալասանյան (օգոստոսի 16, 1948, Բաքու, Ադրբեջանական ԽՍՀ - նոյեմբերի 19, 2004, Երևան, Հայաստան), հայ երկրաֆիզիկոս։ Տեխնիկական գիտությունների դոկտոր (1987), պրոֆեսոր (1987)։
Խան Հաջիսուլեյման

Խան Հաջիսուլեյման, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Բալու քաղաքից 68 կմ հյուսիս-արևելք՝ Գոյնուկսու գետի աջակողմյան մեծ վտակի ափին՝ անտառապատ լանջին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բոյարկինո (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԲոյարկինոԲոյարկինո (ռուս.՝ Бояркино), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օկտյաբրսկի շրջան (Կուրսկի մարզ)

Անվան այլ կիրառումների համար տե՛ս՝ Օկտյաբրսկի շրջան (այլ կիրառումներ)Օկտյաբրսկի շրջան (ռուս.՝ Октябрьский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1970 թվականին։ Վարչական կենտրոնը՝ Պրյամիցինո։


== Աշխարհագրություն ==
Շրջանի տարածքի մակերեսը կազմում է 628 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 23803 մարդ։ Բնակչության խտությունը կազմում էր 37,9 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ստորին Հրազդանի ջրանցք

Ստորին Հրազդանի ջրանցք , հանված է Երևանի սահմաններում  Հրազդան գետի ձախ ափից և փակ ջրանցույցով անցնում է աջ ափ։ Երկարությունը 51 կմ։
Շինարարությունն ավարտվել է 1957 թ.-ին։ Ոռոգում է էջմիածնի և մասամբ Շահումյանի շրջանների 11 հզ․ հա հողատարածություն, լրացնում Քասաղ գետի ջրերը, որով էլ ոռոգվում են Աշտարակի և Ապարանի շրջանների հողատարածությունները։ Ջրանցքի սկզբնամասում ջրի ծախսը 14 մ³/վրկ է։ Ջրանցքի վրա կան հիդրոտեխ․ կառույցներ։ Հունը երեսպատված է։


== Ծանոթագրություններ ==
Բառաշերտեր

Բառաշերտեր, տարբերակվում են ըստ այն բանի, թե բառերը մարդկային գործունեության, բնության ու հասարակական կյանքի ո՞ր բնագավառին է սպասարկում։
Բառաշերտը կարող է արտահայտել բնության իրեր, առարկաներ, երևույթներ, օրինակ, հող, գառ, առյուծ, թռչուն, ագռավ, անձեր՝ մարզ, ուսուցիչ, Արամ, Հայկ,  բուսական աշխարհ՝ ծաղիկ, վարդ, շուշան, ազգակցական կապեր, հարաբերություններ՝ հայր, մայր, պապ, տատ, հարս, զոքանչ, սկեսուր, մարմնի մասեր՝ գլուխ, ձեռք, աչք, ոտք, աշխատանքային, արտադրական գործիքներ՝ սղոց, կացին, տրակտոր, արհեստներ, մասնագիտացում, զբաղմունք (բանվոր, ծառայող, ուսուցիչ, հյուսն, բժիշկ, ֆիզիկոս), կենցաղային իրեր ու երևույթներ (եփել, լվանալ, խոհանոց), տարածք, աշխարհագրական վայր (Երևան, Արաքս, Մասիս) և այլն։ Բառախմբերի այս բազմազանությունը պայմանավորված է բառերի իմաստային  դաշտի անմիատարրությամբ։ 
Լեզվի բառապաշարը գտնվում է անընդհատ փոփոխությունների մեջ, այն ավելի հեշտ է ենթարկվում արտաքին գործոնների ազդեցության, զգայուն է բնության մեջ ու հասարակական կյանքում կատարվող տեղաշարժերի նկատմամբ, դրանց ուղեկցում է բառեր կորցնելով, դուրս մղելով և նորերը ստեղծելով։ Որոշ հաշվումներով հիմնական բառաֆոնդից յուրաքանչյուր հազարամյակում դուրս է ընկնում 15 տոկոսը։ Կան մասնավոր դեպքեր բառապաշարային տեղաշարժերում։ 


== Բառապաշարային տեղաշարժերի մասնավոր դեպքեր ==
Ա․ Բառը փոխում է իր իմաստը, ինչպիսին տեղի է ունեցել վաճառել, մորթել, մարտկոց բառերի հետ տեղի է ունեցել։ Այսպիսի բառերին կարելի է հատկացնել առհասարակ բառիմաստի ընդլայնման, նեղացման, շրջման երևույթները, փոխաբերական իմաստներ ձեռք բերելը, մենիմաստութնուն, բազմիմաստություն և հակառակ անվանումները։
Բ.Բառը կարող է փոխել իր արտասանությունը՝ հնչյունափոխությամբ պայմանավորված, ինչպես, օրինակ, տեսանել > տեսնել, աւր > օր, սիւն > սյուն։
Գ.Բառը փոխվում է և՛ իմաստով և՛ արտասանությամբ, օրինակ, սեպուհական> սեփական։
Դ․ Բառը փոխում է անցում է կատարում ժողովրդախոսակցականից գրական լեզվի չեզոք բառաշերտին (ալրաթաթախ, բարալիկ, ձնհալ, լուսնահաչ), ոչ գործունը դառնում է գործուն (ծիծաղախիտ, դաստակերտ), գործականը հնանում է (լիկկայան, կուլակ), մուտք են գործում նորաբանություններ (տիեզերագնաց, մայրուղի), նորաբանությունները դառնում են համագործածական։ 
Ե․ Բառարգելում, երբ մերժվում է բառի գործածությունը տվյալ հանրության մեջ։
Զ․Մեղմասություն, երբ գռեհիկ կոպիտ կամ այդպիսին համարվող բառերը փոխարինվում են ավելի մեղմ բառերով ու արտահայտություններով (հղի–պատճառավոր, փսխել–սիրտը ետ տալ)։
Է․ Մաքրամոլություն, երբ լեզվի բառերը մաքրվում են օտար, անհարկի տարրերից։
Ը․ Բառափոխարինումներ, օրինակ, կայուն բառակապակցությունը փոխարինվում է բարդությամբ և հակառակը։


== Ծանոթագրություններ ==
Պոնտեկիո Պոլեզինե

Պոնտեկիո Պոլեզինե (իտալերեն՝ Pontecchio Polesine), կոմունա Իտալիայում` Վենետո մարզի Ռովիգո գավառում։
Բնակչության թվաքանակը 2014 թվականի տվյալներով եղել է 2.209, բնակչության խտությունը կազմում է 138 մարդ/կմ²։ Զբաղեցնում է 11 կմ² տարածք։ Սահմանակից է Բոզարո, Կրեսպինո, Գուարդա Վենետա, Ռովիգո համայնքներին։ Փոստային ինդեքս՝ 45030։ Հեռախոսային կոդ՝ 0425։
Բնակավայրի հովանավորը համարվում է Անդրեաս առաքյալը։ Տոնը նշվում է ամեն տարի նոյեմբերի 30-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Պոնտեկիո Պոլեզինեի պաշտոնական կայքէջը (իտալերեն)
(8299) Տելեոնի

(8299) Տելեոնի (անգլ.՝ Tealeoni), աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 9-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,185041 ա. մ., առավելագույնը մոտենում է 1,936 ա. մ. հեռավորության վրա և հեռանում 2,4341 ա. մ.։ Արեգակի շուրջ մեկ ամբողջական պտույտ է կատարում 1179,74 երկրային օրվա ընթացքում, իր ուղեծրով շարժվելով միջինում 0,305151 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8299) Տելեոնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոլշոե Բաբե

Բոլշոե Բաբե (ռուս.՝ Большое Бабье), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրեպո Գրանդե

Տրեպո Գրանդե (իտալերեն՝ Treppo Carnico), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 653 մարդ 2008 թվականի մարդահամարի տվյալների, բնակչության խտություն՝ 37 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 33020։ Հեռախոսային կոդ՝ 0433։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0433 777023
Էլեկտրոնային փոստ։ segretario.treppo-carnico@eell.regione.fvg.it
Պաշտոնական կայք։ http://www.comune.treppocarnico.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դառաայի շրջան

Դառաայի շրջան (արաբ․՝ ناحية درعا‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դառաայի գավառի 8 շրջաններից մեկը։
Վարչական կենտրոնն է Դառաա քաղաքը։ 2004 թվականի մարդահամարի տվյալներով շրջանը ունի 146,481 բնակչություն։ Տարածքը կազմում է 341.43 կմ²։
Ունի 8 գյուղ և ավան

Աթման (արաբ․՝ عتمان‎‎)
Դառա (արաբ․՝ درعا‎‎)
Քահիլ (արաբ․՝ كحيل‎‎)
Նասիբ (արաբ․՝ نصيب‎‎)
Ալ-Նուայմա (արաբ․՝ النعيمة‎‎)
Սայդա (արաբ․՝ صيدا‎‎)
Ալ-Թայիբա (արաբ․՝ الطيبة‎‎)
Ալմիզան (արաբ․՝ أم المياذن‎‎)


== Ծանոթագրություններ ==
Ռովնոե (գյուղ, Պերվոմայսկի շրջան)

Անվան այլ կիրառումների համար տե՛ս՝ ՌովնոեՌովնոե (ուկրաիներեն՝ Рівне, Ղրիմի թաթարերեն՝ Acı Atman), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Աջի-Ատման։
2001 թվականի տվյալներով Ռովնոե գյուղում բնակվում էր 248 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(836) Յոլե

(836) Ջոուլ (անգլ.՝ Jole), աստերոիդ աստերոիդների հիմնական գոտում։ Հայտնաբերվել է 1916 թվականի սեպտեմբերի 23-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,190324 ա. մ., առավելագույնը մոտենում է 1,8045 ա. մ. հեռավորության վրա և հեռանում 2,5762 ա. մ.։ Արեգակի շուրջ մեկ ամբողջական պտույտ է կատարում 1184,03 երկրային օրվա ընթացքում, իր ուղեծրով շարժվելով միջինում 0,304048 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,84° անկյուն։
Ջոուլ աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(836) Ջոուլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կանևինո

Կանևինո (իտալերեն՝ Canevino), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 127 մարդ (2008 թվականի տվյալներով)։ Խտությունը կազմում է 27 մարդ/կմ²։ Տարածքը 5 կմ² է։ Փոստային ինդեքս՝ 27040։ Հեռախոսային կոդ՝ 0385։


== Ժողովրդագրություն ==
Բնակչության աճը.


== Կապի տվյալներ ==
Հեռախոս՝ 0385 99802
Էլեկտրոնային փոստ՝ info@comune.canevino.pv.it
Պաշտոնական կայք՝ http://www.comune.canevino.pv.it/


== Արտաքին հղումներ ==
http://www.comune.canevino.pv.it/
http://www.istat.it/en/


== Ծանոթագրություններ ==
Ստարայա Պիվ Յու

Ստարայա Պիվ Յու (ռուս.՝ Старая Пив-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պիվ Յու գետի աջ ափին՝ 63 կմ հեռավորության վրա։ Գետի երկարությունը կազմում է 23 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած Սիկտիվկար քաղաղքից մինչև գետաբերան, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000015746
Կոդը ըստ հիդրոլոգիական հետազոտության (ՌԴ) — 103001574
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մորս ձայնը (ֆիլմ)

«Մորս ձայնը» (անգլ.՝ My Mother's Voice), ֆիլմ Հայոց ցեղասպանության, Օսմանյան կայսրությունում բնակվող հայկական ընտանիքների վրա դրա ունեցած ազդեցության մասին։


== Սյուժե ==
Ֆիլմը պատմում է Հայոց ցեղասպանությունից մազապուրծ Սիրիա փախած Ֆլորայի կյանքի պատմությունը, ով 16-ամյա քրոջ՝ Վերգինեի հետ փրկվելով ցեղասպանությունից, հայտնվում է ԱՄՆ-ում և ամուսնանում մի մարդու հետ, ում ճանաչում էր միայն լուսանկարով։


== Դերերում ==
Չարլզ Գևոյան, Բրայան Մքարդլ, Քեյ Մուրադյան


== Մեջբերումներ ֆիլմի հեղինակից ==


== Ծանոթագրություններ ==


== Արտաքին հղումներ ==
My Mother's Voice, IMDb
Kay Mouradian’s “My Mother’s Voice” Book Adapted to film
My Mother’s Voice: A Genocide Survivor’s Story Archived 2015-04-26 at the Wayback Machine.
Թթուջուր (Արագածոտնի մարզ)

Թթուջուր (սկսած 1950 թ, նախկինում Ամիրլի, Իմերլու, Իմիրլու, Իմրլու), գյուղ Հայաստանի Արագածոտնի մարզում, Քասաղ գետի ձախ կողմում, ծովի մակարդակից 1910 մ բարձրության վրա, Ծաղկունյաց լեռների արևմտյան լանջերին։ Հեռավորությունը Ապարան քաղաքից 9 կմ (հարավ-արևելք), մարզկենտրոն Աշտարակից` 37 կմ (հյուսիս-արևելք)։


== Բնակչություն ==
Բնակչության նախնիները գաղթել են Ալաշկերտի և Մուշի շրջաններից։ 
Թթուջուրի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, հացահատիկի, բանջարեղենի մշակությամբ, թռչնաբուծությամբ և մեղվապահությամբ։


== Պատմամշակութային կառույցներ ==
Գյուղում է գտնվում XIX դարի Սուրբ Հարություն եկեղեցին, իսկ հարավային մասում պահպանվել է XVII դարի «Կարմիր վանք» մատուռը։


== Տես նաև ==
Թթուջուրի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
Լիմե

Լիմե (ֆր.՝ Limé), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Ֆեր ան Տարդենուա կանտոնի կազմի մեջ։ Համայնքի շրջանն է հանդիսանում Սուասոնը։
Համայնքի INSEE ծածկագիրն է 02432։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 188 մարդ։ 


== Տնտեսություն ==
2010 թվականին 111 մարդկանցից (15-64 տարեկան) 80-ը եղել են առավել ակտիվ տնտեսվարողներ, 31-ը եղել են համեմատաբար ոչ ակտիվ (ակտիվության ցուցանիշը կազմել է 72,1 %, 1999 թվականին եղել է 64,6 %)։ 80 ակտիվ քաղաքացիներից 71-ը աշխատել են տարբեր ձեռնարկություններում (37 տղամարդ և 34 կին), անաշխատունակների թիվը կազմել է 9 մարդ (5 տղամարդ և 4 կին)։ 31 ոչ ակտիվ մարդկանցից 8-ը եղել են կամ աշակերտ կամ էլ ուսանող, 12-ը եղել են թոշակառու, 11-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Վիճակագրության ազգային ինստիտուտ. Լիմե (ֆր.)
Տաշլա (այլ կիրառումներ)

Տաշլա, կարող է վերաբերել՝

Տաշլա - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Տաշլա - գյուղ Ռուսաստանի Սամարայի մարզի Ստավրոպոլսկի շրջանի կազմում։
Զարյա (գյուղ, Կիրովոգրադի շրջան)

Անվան այլ կիրառումների համար տե՛ս՝ ԶարյաԶարյա (ուկրաիներեն՝ Зоря), գյուղ Ուկրաինայի Կիրովոգրադի մարզի Կիրովոգրադի շրջանում։
2001 թվականի տվյալներով Զարյա գյուղում բնակվում էր 210 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դարբր

Դարբր (ֆր.՝ Darbres), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 250 մարդ, բնակչության խտությունը` 15.13 մարդ/կմ²։ Բնակավայրը զբաղեցնում է 16.52 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 130 կմ հարավ, Պրիվա քաղաքից` 13 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 151 աշխատունակ (15-64 տարեկան) բնակիչ, որոնցից ակտիվ էին 123-ը, իսկ ոչ ակտիվները` 28։ Ակտիվության ցուցանիշը կազմում է 81,5 %։ 123 աշխատունակ մարդկանցից աշխատել է 103 անձ (53 տղամարդ և 50 կին)։ Գործազուրկ են եղել 20 անձ (10 տղամարդ և 10 կին)։ 28 անաշխատունակներից 3-ը եղել են աշակերտներ կամ ուսանողներ, 13-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստամբուլի պատմական շրջաններ

Ստամբուլի պատմական շրջաններ, շրջաններ Ստամբուլ քաղաքում, Թուրքիա։ Այս շրջանները 1985 թվականին գրանցվել է ՅՈՒՆԵՍԿՕ-ի Համաշխարհային ժառանգության ցանկում։
Այս տարածքում Համաշխարհային ժառանգությունը ներառում է այնպիսի կառույցներ, ինչպիսիք են Սարայբուրնուն, Թոփքափը ամրոցը, Սուրբ Սոֆիայի տաճարը, Կապույտ մզկիթը, Սուրբ Իրինայի եկեղեցին, Սուլեյմանիե մզկիթը, Սուրբ Սերգեյի և Վակհայի եկեղեցին և Կոստանդնուպոլսի պարիսպները։


== Գոտիներ ==
Համաշխարհային ժառանգության օբյեկտը ընդգրկում է չորս գոտի, որոնք ցույց են տալիս քաղաքի պատմության հիմնական փուլերը, օգտագործելով առավել հեղինակավոր հուշարձաններ.

Հնագիտական պարկ
Զեյրկ թաղամասը, պաշտպանվել է 1979 թվականին;
Պատի ամրապնդման գոտի, պաշտպանվել է 1981 թվականին։


== Ծանոթագրություններ ==
Մեժիրով

Մեժիրով (ուկրաիներեն՝ Межирів), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Մեժիրով գյուղում բնակվում էր 376 մարդ։ Բնակավայրը զբաղեցնում է 1002 կմ² տարածք։ Բնակչության խտությունը կազմում էր 375,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Process Explorer

Process Explorer, անվճար ծրագրի Microsoft Windows օպերացիոն համակարգի համար, որը մշակվել է Sysinternals ընկերության կողմից, և հետագայում ձեռք է բրվել Microsoft-ի կոմից։
Process Explorer-ը, ծրագիր է, որը նախատեսված է համակարգի պրոցեսսները մոնիթորինգի ենթարկելու համար։ Օգտագործելով այս ծրագիրը ոչ միայն կարելի է գտնել որևէ պրոցեսս, այլև կարելի է հստակեցնել նրա տվյալները՝ ինչպիսի ֆայլեր և թղթապանակներ է օգտագործում պրոցեսսը։
Process Explorer-ի տրամադրած տեղեկությունը ավելի մանրամասն է քան Windows-ի խնդիրների մենեջերինը։ Ծրագրի յուրօրինակ ֆունկցիաների մեջ է մտնում հնարավորությունը արագ ճշտելու, թե, որ պրոցեսսին է պատկանում աշխատանքային սեղանին հայտնված պատուհանը։
Process Explorer-ը աշխատում է Windows XP և ավելի բարձր օպերացիոն համակարգերի վրա, ներառյալ 64-բիթային տարբերակը։
Վերջին տարբերակը հասանելի է Sysinternals Suite կայքում և ապահովում է 64 բիթային տարբերակով աշխատող Vista և Windows 7 օպերացիոն համակարգերի կողմից։


== Հնարաորություններ ==
Պրոցեսսների հիարխիկ ցուցադրում
Համակարգայի պրոցեսսների նույնականացման հնարավորություն
Ցուցադրում է պրոցեսսի նշանը և ընկերության անունը
Մշակչի բեռնվածության չափում
Ցանկացած պրոցեսսի կասեցման հնարավորություն
Պրոցեսսների ղեկավարման հնարավորություն
Այս կամ այն պրոցեսսին պատկանող պատուհանի ցուցադրում
Հնարավորություն իրական ժամանակում փոխարինել պրոցեսսի առաջնահերթությունը և այն թե, որ միջուկի վրա պետք է աշխատի պրոցեսսը։ * Պրոցեսսի սերտիֆիկատի ստուգման հնարավորություն
Յուրաքանչյուր օբյելտի համար, որը ունի ACL, ցուցադրում է «Անվտագություն» բաժինը։


== Տես նաև ==
Process Hacker — ազատ ալտերնատիվ


== Ծանոթագրություններ ==


== Արտաքին հղումներ ==
Process Explorer Official Webpage Microsoft Retrieved on December 29, 2008
Using Process Explorer to tame svchost.exe - Advanced topics February 9, 2008
Process Explorer Part 2 February 10, 2008
Process Explorer Guide for Newbies Archived 2010-03-18 at the Wayback Machine. February 27, 2009
Process Explorer v11.33 page at Microsoft Technet February 4, 2009
Sysinternals Suite at Microsoft Technet Updated continuously as of August 2009
Միսաք Փաշապեզյան

Միսաք Կարապետի Փաշապեզյան (կամ Թորոսի, 1881, Սիս, Կոզանի գավառ, Ադանայի նահանգ- 1914, Սիս), հայ դեղագործ։


== Կենսագրություն ==
Ծնվել է 1881 թվականին Ադանայի նահանգի Կոզանի գավառի Սիս քաղաքում։ Ավագ եղբոր՝ Հարությունի օգնությամբ գնացել է Բեյ­րութ և ուսանել Սեն Ժոզեֆ ֆրանսիական համալսարանի բժշկական ֆակուլտետի դեղագործական բաժնում։ 1908 թվականին ավարտել է ուսումը և վերադարձել Սիս։ Հայրենի քաղաքում շուտով բարեհոգի և խղճմիտ դեղագործի համբավ է ձեռք բերել։
1914 թվականին, թուրքերի պնդումով, զերծ է մնացել տեղահանությունից։ Հիվանդացել է տիֆով։ Սիսի պետական բժիշկ թուրք Ալին չարամտորեն նրան սխալ բուժում է կատարել, ինչի հետևանքով Միսաքը մահացել է 33 տարեկանում։


== Գրականություն ==
Քէլէշեան Միսաք, Սիս Մատեան, Պէյրութ, 1949։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Ալեքսեյ Դոմբրովսկի

Ալեքսեյ Վլադիմիրովիչ Դոմբրովսկի (ռուս.՝ Алексей Владимирович Домбровский, հունվարի 19, 1882(1882-01-19) - ապրիլի 22, 1952(1952-04-22)), ռուս խորհրդային զորապետ, Ռուսաստանի քաղաքացիական պատերազմի ժամանակ Սև և Ազովի ծովերի Ծովային ուժերի հրամանատար։


== Կենսագրություն ==
1901 թվականին ավարտել է Ծովային կադետական կորպուսը, 1909 թվականին` ականային սպայական դասընթացները և 1914 թվականին` Ծովային ակադեմիան։ Մասնակցել է 1904-1905 թվականների ռուս-ճապոնական պատերազմին, որպես «Ռոսիա» հածանավի սպա, 1904 թվականի օգոստոսի 1-ին տեղի ունեցած մարտում ծանր վիրավորվել է։
Այնուհետև ծառայել է Բալթիական նավատորմի Ականային դիվիզիայում։ Առաջին համաշխարհային պատերազմին մասնակցել է Բալթիկայի մարտերին։ 1914-1915 թվականներին եղել է «Մոսկվիտյանին» էսկադրոնային ականակրի հրամանատար, 1917 թվականի մարտի 1-ին որպես 2-րդ կարգի կապիտան «Կապիտան Իզիլմետև» ականակրի հրամանատար, իսկ հունիսին` «Պոլտավա» գծանավի հրամանատար։ Հոկտեմբերյան հեղափոխությունից հետո անցել է բոլշևիկների կողմը և մնացել իր պաշտոնին։ 1917 թվականի դեկտեմբերին մասնակցել է Ցենտրոբալթի 4-րդ գումարման կողմից առանձնացված հանձնաժողովի աշխատանքներին, որի կողմից մշակվել են նավատորմի դեմոկրատացման և զինծառայողների իրավունքների համահարթեցման մասին դեկրետները։ Մասնակցել է 1918 թվականի Բալթիական նավատորմի Սառցային արշավանքին։ 1918 թվականի հուլիսից եղել է գծանավերի 1-ին բրիգադի հրամանատար, իսկ 1919 թվականի փետրվարից` Բալթիական նավատորմի շտաբի պետ։ Մասնակցել է Պետրոգրադի վրա Յուդենիչի զորքերի հաձակման ետ մղման կազմակերպմանը։ 1920 թվականի ապրիլի 24-ին նշանակվել է Սև և Ազովի ծովերի Ծովային ուժերի հրամանատար և կազմակերպել նրանց մարտական գործողությունները Սպիտակ նավատորմի դեմ` ապահովելով Հարավարևմտյան, Կովկասյան և Հարավային ռազմաճակատների մերձծովյան ուղղությունները։
Քաղաքացիական պատերազմից հետո 1921-1925 թվականներին եղել է Հանրապետության Ծովային շտաբի պետ, 1925-1926 թվականներին` նավատորմի հրամանատարական կազմի կատարելագործման հատուկ դասընթացների ղեկավարի տեղակալ, իսկ 1926-1928 թվականներին` Ռազմա-ծովային ուժերի ակադեմիայի պետի տեղակալ։ 1930 թվականից եղել է պահեստազորում։


== Գրականություն ==
Гражданская война в США - Йокота / [под общ. ред. Н. В. Огаркова]. - М. ։ Военное изд-во М-ва обороны СССР, 1979. - 678 с. - (Советская военная энциклопедия ։ [в 8 т.] ; 1976-1980, т. 3).
Григорович И. К. Воспоминания бывшего морского министра. Кронштадт-Москва։ Морская газета, Кучково поле, 2005. ISBN 5-86090-122-4


== Ծանոթագրություններ ==
Նոտ

Նոտ, (հին սկանդինավերեն՝ nótt՝ գիշեր), սկանդինավյան դիցաբանության գիշերվա աստվածուհի, Թորի տատը։ Ինչպես չափածո, այնպես էլ արձակ Էդդայում, Նոտը համարվում է Նյորվի անունով կերպարի դուստրը և ունի Հրիմֆաքսի անունով ձի։ Արձակ Էդդայում տեղեկություն կա Նոտի նախնիների, երեք ամուսնությունների մասին։ Նոտի երրորդ ամուսինը Դելինգր աստվածն էր, ունեցել են մեկ որդի՝ Դագր անունով, ով խորհրդանշում էր առավոտը։ Որպես հասարակ անուն, nótt բառը բազմիցս հանդիպում է հին նորվեգական գրականության մեջ։


== Ծանոթագրություններ ==
Սիմոն Շահրիկյան

Սիմոն Շահրիկյան (1911, Կահիրե, Եգիպտոսի խեդիվատ, Օսմանյան կայսրություն - դեկտեմբերի 30, 1989(1989-12-30), Կահիրե, Եգիպտոս), եգիպտահայ նկարիչ, դիմանկարիչ։


== Կենսագրություն ==
Սիմոն Շահրիկյանը ծնվել է Կահիրեում 1911 թվականին։ Նախնիները Թամզարայից են, ովքեր տեղափոխվել են Ստամբուլ` ավելի բարեկեցիկ կյանք որոնելու և զավակներին ավելի լավ կրթություն տալու նպատակով։
Սովորել է Եգիպտոսի Գալուստյան ազգային վարժարանում, աշակերտել է Ալեքսանդր Սարուխանին, Մարտիրոս Պալայանին (1891-1957): Արվեստի պատմությունն ուսումնասիրել է ինքնուրույն։
1938 թվականի սեպտեմբերին Եգիպտոսում բրիտանական զորքերի գլխավոր շտաբում աշխատել է որպես նախագծող ճարտարապետ։
1931-1941 թվականներին Կահիրեի Նուբարյան ազգային վարժարանում դասավանդել է նկարչություն և գեղագիտություն։ 1935 թվականին միաժամանակ հաճախել է հարավսլավացի նկարիչ Յարո Հիլբերտի մասնավոր դպրոցի դասընթացներին։ Չորս տարիների ընթացքում ձեռք բերած լուրջ ակադեմիական կրթությունը հնարավորություն է ընձեռում նրան դառնալու կայացած դիմանկարիչ։
Որպես նախագծող-ճարտարապետ է աշխատել «Մոքաթթամ» քաղաքաշինության ընկերությունում։ 1979 թվականից մինչև կյանքի վերջը Շահրիկյանը մասնավոր դասեր է տվել մի քանի ուսանողների, այդ թվում Նաիրի Համբիկյանին ու Արմեն Կրպոյանին։
Կյանքի մի ընթացք Շահրիկյանը տառապել է առողջական լուրջ խնդիրներով (տասներկումատնյա աղիքի խոց, շագանակագեղձի քաղցկեղ, երիկամի անհանգստություններ և այլն), և դա որոշակիորեն խոչնդոտել է նրա ստեղծագործական կյանքը։ Նա երբեք չի ընկճվել, բայց լարված տրամադրություններն արձագանք են գտել նրա կտավներում,։


== Ստեղծագործություններ ==
«Գլխափաթթոցով ծերունին»
«Չալմայով նուբիացի կինը»
«Դռնապան Ֆարշալին»
«Տեղացին` երկրի զավակը»
«Եգիպտացին»
«Աշխատավորը»
«Ամբոխը»
«Խորհրդածություն»
«Բարկացած երեխան»
«Դերասանը»
«Մուշտակով տիկինը»
«Սիրվարդ»
«Երիտասարդ աղջիկը գլխարկով»
«Երեխան»
«Երկու կին»
«Էքստազ»
«Ծերունին»
«Ճաղատ ծերուկը»
«Անտառը»


== Ցուցահանդեսներ ==
Ունեցել է 20 խմբակային («Սալոն դյու Կեր») և երկու անհատական ցուցահանդես (առաջինը 1970 թվականի հուլիսին՝ Կահիրեում, երկրորդը՝ 1982 թվականին, Ալեքսանդրիայում)։


== Ծանոթագրություններ ==
Չերլակ (այլ կիրառումներ)

Չերլակ, կարող է վերաբերել՝

Չերլակ - գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Չերլակ - քաղաքատիպ ավան Ռուսաստանի Օմսկի մարզի Չերլակսկի շրջանի կազմում։
Օգնեպոլե

Օգնեպոլե (ռուս.՝ Огнеполье), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուդվիգ Կնունյանց

Լյուդվիգ Միրզաջանի Կնունյանց, բոլշևիկ հեղափոխական, Բոգդան Կնունյանցի եղբայրը։


== Կենսագրություն ==
Ավարտել է Կիևի պոլիտեխնիկական ինստիտուտը (1910)։ Ուսանողության հեղափոխական ելույթներին գործուն մասնակցության համար երկու անգամ (1897-ին՝ Պետերբուրգի, 1899-ին՝ Կիևի) հեռացվել է ինստիտուտից և արտաքսվել Բաքու, ուր, դառնալով սոցիալ-դեմոկրատական կազմակերպության ղեկավարներից, ընտրվել է ՌՍԴԲԿ Բաքվի կոմիտեում։
Եղել է Բաքվում ընդհատակյա տպարանի կազմակերպիչներից։ Աշխատել է Վանո Ստուրուայի, Լադո Կեցխովելու, Մելիք Մելիքյանի և ուրիշների հետ։ Բաքվի 1903 թվականի գործադուլի ժամանակ «Սիմա» և «Կորյավի» կեղծանուններով, եղել է գործադուլային կոմիտեի նախագահ։ 1906-ին ընտրվել է ՌՍԴԲԿ 6-րդ համագումարի պատգամավոր։ Ձերբակալվելու պատճառով չի մասնակցել համագումարին։
Փախչելով բանտից՝ մեկնել է Կիև։ 1906—10-ին մասնակցել է տեղի բոլշևիկյան կազմակերպության աշխատանքներին։ Վերադառնալով Կիևից՝ աշխատել է Բաքվի ու Դրոզնու նավթահանքերում՝ միաժամանակ շարունակելով կուսակցական գործունեությունը։ Խորհրդային ռեժիմի հաստատումից հետո աշխատել է ԽՍՀՄ նավթի և գազի արդյունաբերության բնագավառում։